**Ministru kabineta rīkojuma projekta "Par atklāta konkursa izsludināšanu uz Datu valsts inspekcijas direktora amatu" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Fizisko personu datu apstrādes likuma (turpmāk – Datu likums) 6. panta trešā daļa, 7. pants un pārejas noteikumu 3. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekta "Par atklāta konkursa izsludināšanu uz Datu valsts inspekcijas direktora amatu" (turpmāk – rīkojuma projekts) mērķis ir izsludināt atklātu konkursu uz Datu valsts inspekcijas (turpmāk – inspekcija) direktora amatu. Saskaņā ar Datu likuma pārejas noteikumu 3. punktu līdz šā likuma spēkā stāšanās dienai ieceltais inspekcijas direktors pilda inspekcijas direktora funkcijas līdz brīdim, kad šā likuma 6. pantā noteiktajā kārtībā amatā tiek iecelts jauns inspekcijas direktors, bet ne ilgāk kā līdz 2019. gada 31. decembrim.  Ievērojot minēto, ir nepieciešams izsludināt atklātu konkursu uz inspekcijas direktora amatu. Līdz 2018. gada 4. jūlijam inspekcijas direktoru amatā iecēla Ministru kabinets pēc tieslietu ministra priekšlikuma, saskaņā ar Fizisko personu datu aizsardzības likuma 29. pantā noteikto (zaudējis spēku 2018. gada 4. jūlijā, stājoties spēkā Datu likumam).  Saskaņā ar Datu likuma 6. panta trešo daļu Ministru kabinets izsludina atklātu konkursu uz inspekcijas direktora amatu, nosaka inspekcijas direktora amata pretendentu pieteikšanās nosacījumus un kārtību, kā arī pretendentu atlases un vērtēšanas kārtību. Ministru kabineta 2019. gada 15. oktobra noteikumu Nr. 478 "Datu valsts inspekcijas direktora amata pretendentu atlases un atbrīvošanas no amata noteikumi" (turpmāk – noteikumi Nr. 478) 19. punkts paredz, ka, pamatojoties uz Ministru kabineta lēmumu par konkursa izsludināšanu, Valsts kanceleja nodrošina konkursa sludinājuma publicēšanu oficiālajā izdevumā "Latvijas Vēstnesis", Nodarbinātības valsts aģentūras vakanču portālā (www.cvvp.nva.gov.lv), Ministru kabineta tīmekļvietnē (www.mk.gov.lv) un sociālajos tīklos.  Datu likuma 7. pantā noteiktās prasības inspekcijas direktoram ir ietvertas rīkojuma projekta pielikumā – sludinājuma tekstā konkursam par inspekcijas direktora amata pretendentu atlasi. Ņemot vērā inspekcijas neatkarības statusu, inspekcijas direktora amatam nepieciešamās prasmes un atbildību, un, lai efektīvāk organizētu pretendentu atlasi, konkursa sludinājumā ir konkretizētas Datu likumā ietvertās prasības. Pieredzes ilgums organizācijas vadītāja amatā vai citā vadošā amatā organizācijas vadītāja tiešā pakļautībā un profesionālās un/ vai akadēmiskās pieredzes ilgums ir noteikts, vadoties no Valsts kancelejas pieredzes iestāžu vadītāju pretendentu atlasē.  Rīkojuma projektā ir dots uzdevums Valsts kancelejai publicēt konkursa sludinājumu oficiālajā izdevumā "Latvijas Vēstnesis", Nodarbinātības valsts aģentūras vakanču portālā (www.cvvp.nva.gov.lv) un Ministru kabineta tīmekļvietnē (www.mk.gov.lv). Rīkojuma projekts paredz, ka pretendenti, kuri atbilst Datu likuma 7. pantā noteiktajām obligātajām prasībām, pieteikumus konkursam iesniedz Valsts kancelejā līdz 2019. gada 27. decembrim. Minētais pieteikumu termiņš ir noteikts, ievērojot noteikumu Nr. 478 3. punktā paredzēto 30 dienu termiņu dokumentu iesniegšanai, kā arī paredzot laiku konkursa sludinājuma publicēšanai oficiālajā izdevumā "Latvijas Vēstnesis".  Saskaņā ar Datu likuma 6. panta ceturto daļu inspekcijas direktora amata pretendentu atlasi veic komisija, kuru vada Valsts kancelejas direktors. Pretendentu atlase tiks veikta saskaņā ar noteikumiem Nr. 478. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ar rīkojuma projektu tiek izsludināts atklāts konkurss uz inspekcijas direktora amatu, uz kuru varēs pieteikties potenciālie inspekcijas direktora amata pretendenti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** | |
| Projekts šo jomu neskar. | |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts kanceleja. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektā noteiktie uzdevumi tiks īstenoti Valsts kancelejas esošo kompetenču un resursu ietvaros. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

*Štrassere 67036739*

*Ilze.Strassere@tm.gov.lv*